**Anexa 5 - Formulare pentru achiziția de servicii de consultanță**

[***Anexa 5.1 - Termeni de referință***](#Anexe)

Proiectul privind Învățământul Secundar (ROSE)

Schema de Granturi SGU-N

Beneficiar: Universitatea de Ştiinţe Agricole şi Medicină Veterinară din Cluj-Napoca

Titlul subproiectului: Prevenirea si reducerea riscului de abandon a studentilor Facultatii de Horticultura Cluj-Napoca prin programe remediale si consiliere

Acord de grant nr. AG/ 275/SGU/NC/II din 25.11.2019, Act aditional nr 1/17.05.2021

**Termeni de referință pentru *Servicii de consultanta – Contractarea de firme de specialitate pentru instruiri de specialitate - Impactul utilizării tehnicilor și tehnologiilor topo-geodezice moderne în cadastru, horticultură și silvicultură - An 2***

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG/275/SGU/NC/II din 25.11.2019, semnat cu MEN-UMPFE, Universitatea de Ştiinţe Agricole şi Medicină Veterinară din Cluj-Napoca a accesat în cadrul schemei de granturi SGU-N un grant în valoare de 700515 Lei pentru implementarea subproiectului „ Prevenirea si reducerea riscului de abandon a studentilor Facultatii de Horticultura Cluj-Napoca prin programe remediale si consiliere” și intenționează să utilizeze o parte din fonduri pentru contractarea unor servicii pentru elaborarea și realizarea de instruiri de specialitate - Impactul utilizării tehnicilor și tehnologiilor topo-geodezice moderne în cadastru, horticultură și silvicultură - An 2. Aceste servicii sunt necesare pentru realizarea activitatii grantului: A2.5.- Prezentări/demonstrații de specialitate cu tema “Impactul utilizării tehnicilor și tehnologiilor topo-geodezice moderne în cadastru, horticultură și silvicultură”.

**2. Obiectiv**

Obiectivul acestor servicii de consultanță este contractarea unor servicii pentru elaborarea și realizarea unor demonstrații practice cu tema “Impactul utilizării tehnicilor și tehnologiilor topo-geodezice moderne în cadastru, horticultură și silvicultură” cu o durată totală de 18 ore pentru un număr de 70 de studenți beneficiari. Realizarea acestor activități se va realiza on-site/on-line în funcție de situația epidemiologică.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Prezentarea avantajelor utilizării tehnologiilor topo-geodezice moderne în cadastru, horticultură și silvicultură.
* Prezentarea tipurilor de tehnologii topo-geodezice moderne.
* Domenii de aplicabilitate a tehnologiilor topo-geodezice moderne.
* Livrabile ce se pot realiza prin utilizarea tehnologiilor topo-geodezice moderne.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Tabel de prezență, în cazul desfășurării demonstrațiilor on-site
* Capturi de ecran, în cazul desfășurării demonstrațiilor on-line.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi SGU-N, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

* Să dețină minim două receptoare GNSS L1/L2.
* Firma trebuie sa aiba experienta profesionala in domeniul ingineriei geodezice de minim 2 ani;
* Să pună la dispoziție o persoană cu studii în domeniul ingineriei geodezice pentru realizarea prezentării.

**6. Alți termeni relevanți**

**Perioadă de implementare/ Durata serviciilor.**

18 ore, 3 zile

**Locație.**

*Consultanții iși vor desfășura activitatea de prezentări la sediul universității (în cazul workshop-ului on-site) sau de la sediul acestora (în cazul workshop-ului on-line).*

**Raportare.**

Raportarea se va face in scris, în termen de 15 zile de la finalizarea activității. Persoana care primește și aprobă rapoartele va fi directorul de proiect.

**Facilități oferite de Beneficiar.**

Beneficiarul va pune la dispoziția consultantului spațiile necesare pentru desfășurarea workshop-ului în condiții optime (în cazul desfășurării on-site). În cazul desfășurării workshop-ului în sistem on-line, beneficiarul va pune la dispoziția consultantului datele de contact a fiecărui student din grupul țintă pentru a i se putea transmite link-ul pentru a putea participa la prezentările on-line.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.